Sali Guido,    danke jetzt gohts wieder! Au kann i jetzt problemlos bi Dinere 1.Syte abefahre, das isch vorher nit gange. Und de Link han i au unterdesse gfunde... I weiss nit worums nit gange isch vorher; ich has x-mol probiert. Ou, jetzt isch grad dr Peter  ineko und ich has grad no könne abedreie, damit er dHärzli nit gset!!! Mr hät au nienet sini Rueh, mi närvt das langsam. Er hät numme gfunde won ich dänn druf schrieb, er heigi no nie so ne wisses Bild mit rotem Rand uf schwarz gseh!!!!!!!!!!!!! Ufff.......................    Ich ha e paar Mol scho vo Dir träumt bivor em letschte Weekend, wo mir zäme gseh sind und dänn isch es immer ums gliche gange, dass mir zäme im Bett glande sind und ich has eifach über mi goh lo, es isch nit schön gsi, ich ha  eher es glichgültigs Gfühl ka!!! Sit dem Weekend weiss i numme no 1mol won ich vo Dir träumt ha, aber won ichs ha welle ufschriebe isch es weg gsi --- leider. Aber: was nit isch das ka no wärde!    Im Momänt gohts so lalala. I bi dänn zum Peter go wäge Bachblüetetröpfli go froge und han im au gseit wieso, er hät mir dänn gseit ich söll mini Hand uf e Foti vo mir lege und probiere die div. Aengst druflade.  Wänn er dänn Zyt heigi stellt er mir öppis zäme, aber das ka übermorn werde will er hüt  no 2 Termin hät und morn 4. Ich bi eifach zum umkeie müed, ha im Momänt kei Kraft und i sött no sooooooooooooo viel mache. I bi au innerlich total blockiert, am ca. halb4i, won i e Momänt ellei gseh bin han i könne brüelle.  Aber numme kurz.... Dänn han i gwunsche, das i de Roland hüt obe nit muess gseh will i glaub das nit no tue verkrafte. Er hät au aglüte und gseit wie sträng ers hät wie mirs hüt obe wänn mache. Uf das han i ihm gseit, er sölls Formular i mim Milchkaste hole und sälber probiere und  wänns nit got träffe mir uns am Wuchenänd no schnäll -guet gäll? I ha fangs direkt e stolz uf mich - wenigstens bi sottige Theme. Und bi de Geistige Wält funktioniere wenigstens no dWünsch... die göhnt praktisch alli sit längere Zyt in Erfüllig ohni dass i mich muess astränge. - I dänk ich ha scho automatisch wider uf funktioniere umgstellt: Mini Bedürfnis unterdrücke und ebe funktioniere wies vo mir verlangt wird. Aber kei Angst, ich weiss das das nit guet isch für mich und ich hoff, das es mir morn wieder  besser goht und i nit wieder in eso es "verdamts" Loch ine- kei! Sorry, aber frühner han i de komischi Depressionszuestand nit kännt.    Drfür isch mirs vo e paar Däg no sooooo guet gange, ha mi so göffnet und intensiv mit Eigeliebi agfange!!!    Und jetzt isch wieder mis Smsspeicher voll, das gurkt mi au so aa. I ha welle luege hütnomittag welli neuere SMS vollständig im Archiv abgleit sind, aber ebe i has nit könne mache wills jo nit gange isch, und jetzt han i kei Zyt meh, ev. zobe  falls Sabrina färnseh luegt, sunscht muess i Dir scho wieder es paar zueschicke!! Drfür han i Di emol welle entlaste.    So ich gang jetzt go witerglätte. NO 6 Däg, aber no viel meh freu i mi wänn i dänn 2-3 Däg ellei zu Dir ka ko !!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!